Koordinatės: 54°42′16″š. pl. 25°18′46″r. ilg.﻿ / ﻿54.704426°š. pl. 25.312796°r. ilg.﻿ / 54.704426; 25.312796

|  |
| --- |
| Generolo Jono Žemaičio Lietuvos karo akademija |
|  |
| Šūkis | Mūsų ginklas, mūsų mokslas – Lietuvai Tėvynei |
| Įkurtas | 1992 m. |
| Tipas | Valstybinis |
| Vieta | Šilo g. 5A,10322 Vilnius |
| Svetainė | LKA.lt |

Teritorija
Įėjimas
**Generolo Jono Žemaičio Lietuvos karo akademija** (sutr. *LKA*) – valstybinė aukštoji mokykla. Joje rengiami karininkai, karybos ir saugumo specialistai. Vykdomas neformalusis švietimas, karinis rengimas, atliekami taikomieji moksliniai tyrimai.

Istorija
--------

1992 m. birželio 16 d. Vyriausybė priėmė nutarimą „Dėl Krašto apsaugos akademijos steigimo". Juo vadovaujantis įsteigta Krašto apsaugos mokykla. 1992 m. rugpjūčio 30 d. LR Krašto apsaugos ministro įsakymu įteikta dalinio vėliava, įvyko pirmoji iškilminga rikiuotė. 1994 m. sausio 18 d. Seimo sprendimu reorganizuota į Lietuvos karo akademiją, o gegužės 26 d. patvirtintas jos Statutas. 1994 m. liepos 20 d. akademija išleido pirmąją karininkų laidą, jiems suteiktas leitenanto laipsnis.

1998 m. lapkričio 20 d. akademijai suteiktas Jono Žemaičio vardas.

Nuo 2000 m. rugsėjo 1 d. į akademiją priimamos merginos.

Nuo 2002 m. akademijoje moko magistrantūros. 2003 m. atskirtos studijos ir karinis rengimas. Nuo 2012 m. akademija su VDU, KTU ir Klaipėdos universitetais pradėjo vykdyti politikos mokslų krypties doktorantūrą. 2013 m. vasarą išleista XX akademijos absolventų laida. 2015 m. birželį akademijoje bakalaurą baigė pirmoji puskarininkių laida.

Studijos
--------

Akademiją baigusiems kariūnams suteikiamas karininko (leitenanto) laipsnis, būrio vado kvalifikacija ir verslo vadybos arba socialinių mokslų bakalauro kvalifikacinis laipsnis.

Lietuvos karo akademija vykdo priėmimą į 4 bakalauro studijų programas: Tarptautinių santykių, Gynybos technologijų vadybos, Nacionalinio saugumo ir gynybos, Gynybos ir viešosios vadybos.

Generolo Jono Žemaičio Lietuvos karo akademija bendradarbiaudama su Vilniaus Gedimino technikos universiteto Antano Gustaičio aviacijos institutu, Karinėms oro pajėgoms (KOP) rengia orlaivių pilotus, skrydžių vadovus ir aviacijos mechanikos bei elektronikos inžinierius. Kariūnai Antano Gustaičio aviacijos institute studijuoja pagal penkias technologijos mokslų srities studijų programas: bakalauro – Aviacijos mechanikos inžinerijos, Elektronikos inžinerijos, Automatikos ir magistrantūros – Orlaivių pilotavimo ir Skrydžių valdymo.

Nuo 2012–2013 mokslo metų LKA kartu su Lietuvos aukštąja jūreivystės mokykla (Klaipėdoje) ir Karinėmis jūrų pajėgomis (KJP) vykdo bazinį jūrų pajėgų karininkų rengimą. Kariūnams, įstojusiems į LKA Moderniųjų gynybos technologijų vadybos studijų programą ir po pirmo semestro akademijoje perėjusiems atranką, suteikiama galimybė studijuoti Lietuvos aukštojoje jūreivystės mokykloje pagal dvi technologijos mokslų srities bakalauro studijų programas – Jūrų laivavedybos ir Laivų energetinių įrenginių eksploatavimo. Karinį rengimą kariūnai tęsia Karinių jūrų pajėgų Mokymo centre Klaipėdoje.

LKA taip pat keliama krašto apsaugos sistemos karininkų kvalifikacija, organizuojami kursai užsienio valstybių karininkams. Vykdomi mokslo tiriamieji darbai, leidžiama mokomoji metodinė medžiaga, moksliniai leidiniai. Nuo 2002 m. Lietuvos karo akademija leidžia 1992 m. atkurtą mokslinį žurnalą „Karo archyvas", kuris tęsia iki 1940 m. ėjusio žurnalo tradicijas. Leidinio tikslas – publikuoti Lietuvos kariuomenės istorijos nuo valstybės susikūrimo iki dabartinių laikų tyrimų medžiagą.

Viršininkai
-----------

* plk. Algimantas Vaitkaitis (laikinai ėjo pareigas) (1992 02 21 – 1992 08 28)
* plk. Jonas Andriškevičius (1992 08 24 – 1993 10 25)
* brg. gen. Zenonas Kulys (1993 10 26 – 2000 02 21)
* plk. Algis Vaičeliūnas (2000 02 22 – 2003 09 17)
* plk. Algimantas Vyšniauskas (laikinai ėjo pareigas) (2003 09 18 – 2005 07 31)
* plk. Arūnas Balčiūnas (2005 08 01 – 2008 08 31)
* brg. gen. Edvardas Mažeikis (2008 09 01 – 2010 05 09)
* plk. Gintaras Bagdonas (2010 05 10 – 2012 06 05)
* plk. Eugenijus Vosylius (2012 06 06 – 2015 07 01)
* plk. Raimundas Matulis (2015 08 03 – 2017 04 18)
* brg. gen. Algis Vaičeliūnas (2017 04 19 – 2018 11 22)
* plk. Darius Vaicikauskas (laikinai ėjo pareigas) (2018 11 22 – 2019 01 25)
* plk. Juozas Kačergius (2019 01 25 – 2022 09 02)
* brg. gen. Almantas Leika (Nuo 2022 09 02)

Šaltiniai
---------

1. ↑  2018 m. duomenys. Šaltinis: Studijų programos - lka.lt Archyvuota kopija 2019-02-10 iš Wayback Machine projekto.

Nuorodos
--------

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos aukštosios mokyklos |
| --- |
|  |
| 
**Valstybinės** |
|  |
| Universitetai | 
Generolo Jono Žemaičio Lietuvos karo akademija | Mykolo Romerio universitetas | Kauno technologijos universitetas | Klaipėdos universitetas | Lietuvos sporto universitetas | Lietuvos muzikos ir teatro akademija | Lietuvos sveikatos mokslų universitetas (Medicinos akademija | Veterinarijos akademija) | Vilniaus dailės akademija | Vilniaus Gedimino technikos universitetas | Vilniaus universitetas (Šiaulių akademija) | Vytauto Didžiojo universitetas (Švietimo akademija | Žemės ūkio akademija) |
|  |
| Kolegijos | 
Alytaus kolegija | Kauno kolegija | Kauno miškų ir aplinkos inžinerijos kolegija | Kauno technikos kolegija | Klaipėdos valstybinė kolegija | Lietuvos aukštoji jūreivystės mokykla | Marijampolės kolegija | Panevėžio kolegija | Šiaulių valstybinė kolegija | Utenos kolegija | Vilniaus kolegija | Vilniaus technologijų ir dizaino kolegija |
|  |
| 
**Nevalstybinės** |
|  |
| Universitetai | 
Europos humanitarinis universitetas | ISM Vadybos ir ekonomikos universitetas | Kazimiero Simonavičiaus universitetas | LCC tarptautinis universitetas | Vilniaus Šv. Juozapo kunigų seminarija | Telšių Vyskupo Vincento Borisevičiaus kunigų seminarija |
|  |
| Kolegijos | 
V. A. Graičiūno aukštoji vadybos mokykla | SMK Aukštoji mokykla | Klaipėdos verslo aukštoji mokykla | Kolpingo kolegija | Lietuvos verslo kolegija | Šiaurės Lietuvos kolegija | Šv. Ignaco Lojolos kolegija | Tarptautinė teisės ir verslo aukštoji mokykla | Vilniaus verslo kolegija | Vilniaus dizaino kolegija | Vilniaus kooperacijos kolegija |
|  |
| Aukštųjų mokyklų sąrašas |

 |